**Telki Község**

**Polgármestere**

**Előterjesztés**

**Önkormányzati tulajdonú belterületi utak szilárd burkolattal történő kiépítésének, felújításának és korszerűsítésének támogatására vonatkozó pályázat benyújtásáról**

**Pályázati felhívás kódja:**

**PM\_ONKORMUT\_2018**

**Az előterjesztés mellékletei**: 2 db

**Az előterjesztést tárgyalja**: Pénzügyi Bizottság

**Az előterjesztés elfogadása**: egyszerű többségű szavazatot igényel.

Az államháztartásról szóló 2011. évi CXCV. törvény 36. § (4b) bekezdés a) pontja, valamint a célzott pénzügyi támogatás felhasználásának feltételrendszeréről szóló 1517/2016. (IX. 23.) Korm. határozat (a továbbiakban: 1517/2016. (IX. 23.) Korm. határozat) alapján a Nemzetgazdasági Minisztérium (továbbiakban: NGM), mint Támogató pályázatot hirdet Pest megye önkormányzati tulajdonú belterületi utak szilárd burkolattal történő kiépítésének, felújításának és korszerűsítésének támogatására gazdaságfejlesztési céllal Pest megye területén.

**A támogatás célja** az önkormányzati tulajdonú belterületi utak szilárd burkolattal történő kiépítésének, felújításának és korszerűsítésének támogatása Pest megye területén.

Jelen támogatással lehetővé válik a települési szolgáltatások és a közösségi közlekedési eszközök gyorsabb elérhetősége, a települések népességmegtartó képességének javítása, a gazdasági fejlődés és társadalmi innovációk gyors terjedésének elősegítése, a munkahelyek gyorsabb megközelíthetősége, a településkép javítása, a komfortérzet növelése, valamint csökkenthető a közúti közlekedés okozta környezetterhelés.

A pályázati felhívásra támogatási kérelmet nyújthatnak be a **Pest** **megyei települési önkormányzatok** (továbbiakban: önkormányzatok) (KSH besorolás szerint GFO 321)

A pályázat keretében önállóan támogatható tevékenységek

1. Önkormányzati tulajdonú belterületi utak szilárd burkolattal történő kiépítése: Meglévő, önálló helyrajzi számmal jelölt utak szilárd burkolattal való ellátása, a szilárd burkolat tartósságát biztosítandó megfelelő minőségű alépítmény elkészítése, aszfaltozási munkák előkészítése, burkolatalap javítása vagy cseréje, aszfaltozás egy vagy két rétegben, szegélyépítés és javítás.
2. Egy pályázat keretében, egy Pályázó több, fizikailag nem összefüggő szakaszra vonatkozóan is igényelhet támogatást.

A pályázaton vissza nem térítendő költségvetési támogatás igényelhető.

Az igényelhető vissza nem térítendő támogatás összege:

minimum 20 millió forint - maximum 150 millió forint.

A támogatás maximális mértéke függ a Pályázó egy lakosra jutó adóerő-képességétől.

A pályázat szempontjából az adóerő-képesség a költségvetési törvény 2. melléklet I. 1. c) pontja szerinti adóerő- képességet jelenti.

|  |  |
| --- | --- |
| **A pályázó település 201 évi adóerő képessége** | **Az elérhető támogatási intenzitás maximális mértéke** |
| 0-30.000.- Ft/fő vagy alatt | 95 % |
| 30.001.- 50.000.- Ft/fő felett | 85 % |
| 50.001.-Ft/fő felett | 70 % |

Telki község adó-erőképessége 30.000.- Ft/fő alatti összeg.

**A pályázat szempontjából elszámolható költségek:**

I. Főtevékenységhez kapcsolódó költségek

II. Projekt-előkészítés költségei

III. Közbeszerzési eljárás(ok) lefolytatása során felmerülő költségek

IV. A műszaki ellenőri szolgáltatás költsége

V. Projektmenedzsment költség:

VI. Tájékoztatás, nyilvánosság biztosítása

Telki Község Önkormányzata a Boszorkányvölgy területére vonatkozóan 2011.évben elkészítette az út és csapadékvíz elvezetés terveit. A tervekre építési engedélyt kért az önkormányzat, melyet azóta több alkalommal meg is hosszabbított.

Az elmúlt években az önkormányzat pályázati forrásokat keresett a beruházás megvalósítása érdekében.

Jelen pályázati felhívás keretében az önkormányzatnak lehetősége lenne az érintett terület egy részén ( lásd. csatolt térképkivonat ) az út és csapadékvíz elvezetésének megvalósítására.

A tervekre vonatkozóan az alábbi pályázati költségvetést készítette el a pályázatíró cég:

A pályázat keretében elszámolható költség bruttó összeg min. ………………...- Ft

ebből kivitelezés: ……………...- Ft

közbeszerzés: kb. 700.000.-Ft

műszaki ellenőrzés: ..………….....- Ft

nyilvánosság: ….…………- Ft

Pályázat keretében igényelhető támogatás: 150.000.000.- Ft

Pályázat keretében biztosítandó min.önerő: min 7.894.736.- Ft

Többlet költség, mely önerőként biztosítandó: ………….- Ft

Telki, 2018.április 13.

Deltai Károly

polgármester

**Határozati javaslat**

**Telki község**

**Képviselő-testülete**

**/2018. (IV. ) Öh. számú**

**Határozata**

**Önkormányzati tulajdonú belterületi utak szilárd burkolattal történő kiépítésének, felújításának és korszerűsítésének támogatására vonatkozó pályázat benyújtásáról**

**Pályázati felhívás kódja:**

**PM\_ONKORMUT\_2018**

Telki Község Önkormányzat Képviselő-testülete úgy határoz, hogy a PM\_ONKORMUT\_2018 kódszámú és „Önkormányzati tulajdonú belterületi utak szilárd burkolattal történő kiépítésének, felújításának és korszerűsítésének támogatása gazdaságfejlesztési céllal Pest megye területén” című pályázatra pályázatot nyújt be az alábbi tartalommal:

A megvalósítandó pályázati célok a pályázati útmutató alapján:

1. **Önkormányzati tulajdonú belterületi utak szilárd burkolattal történő kiépítése, felújítása valamint ehhez kapcsolódóan az út tartozékainak és műtárgyainak felújítása, korszerűsítése, a szükséges csapadékvíz-elvezető vagy szikkasztó árkok kiépítése, forgalomtechnikai létesítmények megépítése**

A beruházással érintett útszakaszok:

1. 2089 Csipke utca, 1090 hrsz:

1. 2089 Telki, Lejtő utca, 1066, 1104, 1149, 1200 hrsz:
2. 2089 Telki, Vadrózsa utca, 1067 hrsz:
3. 2089 Telki, Zúzmara utca, 1136 hrsz:
4. 2089 Telki, Szellő utca, 1182 hrsz:

A beruházás tervezett összköltsége:

* Kivitelezés tervezői költségbecslés alapján: bruttó …………. Ft
* Egyéb kapcsolódó költség összege (tervezés, műszaki ellenőr, közbeszerzés, nyilvánosság): bruttó ………… Ft

**A projekt teljes költsége: bruttó ………….. Ft**

A pályázati kiírásban meghatározott minimálisan biztosítandó bruttó saját erő mértéke az önkormányzat adóerő képessége, és a maximálisan igényelhető bruttó 150 000 000 Ft támogatás alapján: bruttó ……………. Ft.

Az önkormányzat az igényelt támogatási összegekhez az önerőt, a bruttó ………… Ft-ot saját erőből biztosítja.

Felelős: a polgármester

Határidő: 2018.április 23.